کوئٹہ : الس اٹ کوروناوائرس نا برخلاف اجتماعی احساس تالان کننگ و توننگ کن حکومتی گام گیج آتے پین گچین کننگ نا گرج ءِ ، کوروناوائرس آن بچنگ ننا دوٹی ءِ ، بنداوی رکھی گام گیج کننگ آن نئے بیرہ نن تینے دا وائرس آن رکھ کننگ کینہ بلکن ایلوفتے ہم داوائرس آن بچفنگ کینہ، داخیال آتا درشانی ءِ کمشنر ڑوب ڈویڑن سہیل الرحمان بلوچ ڈویڑنل ویڈیو لنک ٹاسک فورس دیوان نا کماشی ءِ کرسا کرے۔ دیوان اٹی ڈپٹی کمشنر لورالائی اسداللہ خان کاکڑڈپٹی کمشنر ڑوب طلحہ سلیم ڈپٹی کمشنر قلعہ سیف اللہ ڈاکٹر عتیق الرحمان بلوچ ڈپٹی کمشنر موسیٰ خیل منیر احمد کاکڑ ڈپٹی کمشنر بارکھان گل محمد خلجی ڈپٹی کمشنر شیرانی محمد عظیم کاکڑ ڈپٹی کمشنر دکی قربان علی مگسی ڈویڑنل ڈائریکٹر ہیلتھ ڈاکٹر محمد انور حمزہ زئی ڈی ایچ او لورالائی ڈاکٹر شبیر احمد مینگل و غٹ ضلع غاتا ڈسٹرکٹ ہیلتھ آفیسر ز ایم ایس ڈی ایچ کیو ہسپتال لورالائی عبدالواحد بلوچ، ڈاکٹرمنیر اقبال ڈاکٹر فرحان ڈسٹرکٹ آئی ٹی آفیسر عبدالحکیم نیٹ ورک انجینئر امان اللہ محکمہ انفارمیشن نا محمود بلوچ و ایلو غٹ ضلع غاتا آفیسر آک بشخ ہلکر ۔
(اے پی پی)
